**ΘΕΜΑ : ΔΥΝΑΤΟΤΗΤΑ ΜΑΤΑΙΩΣΗΣ ΔΙΑΛΥΣΗΣ ΣΥΜΒΑΣΗΣ**

Ημερομηνία υποβολής : 04***/12/2024***

**Ερώτηση :**

Η Υπηρεσία μας είναι Διευθύνουσα Υπηρεσία μιάς εργολαβίας κατεδαφίσεων αυθαίρετων κατασκευών γά την οποία υπογράφηκε η Σύμβαση εκτέλεσης τον Μάϊο τού 2024.

Με ευθύνη μας (καθυστέρηση στην έκδοση των Αποφάσεων εκτέλεσης των κατεδαφίσεων από τον Συντονιστή της Αποκεντρωμένης) η έναρξη των εργασιών καθυστέρησε για πάνω από τρείς μήνες από την υπογραφή της Σύμβασης.

Ο ανάδοχος, μετά την πάροδο του τριμήνου αυτού**, έκανε αίτηση για διάλυση της Σύμβασης σύμφωνα με την παρ. 2α του άρθρου 161 του Ν.4412/2016.**

Σήμερα πού εξετάζεται το αίτημά του για διάλυση της εργολαβίας τά προβλήματα έχουν επιλυθεί (έχουν εκδοθεί οι σχετικές Αποφάσεις) και υπάρχει απρόσκοπτη χρηματοδότηση για το έργο.

Το ερώτημά μου είναι:

Με αυτές τις προϋποθέσεις είναι μαχητό από την Διευθύνουσα Υπηρεσία να αρνηθεί την διάλυση της εργολαβίας στο αίτημα του αναδόχου (παραδεχόμενη βέβαια ότι πράγματι η παρέλευση του τριμήνου είναι υπαιτιότητά μας) στηριζόμενη στο γεγονός ότι σήμερα το έργο μπορεί να συνεχιστεί κανονικά ? ή θεωρείται αυτόματα ότι το αίτημα του αναδόχου θα πρέπει να γίνει δεκτό και η Διευθύνουσα Υπηρεσία δεν έχει το δικαίωμα να αρνηθεί το αίτημά του ?

**Απάντηση :**

Σύμφωνα με την *ΣΤΕ 1340/2015 :*

Η διάλυση της σύμβασης μετά από αίτηση του αναδόχου συντελείται με την αποδοχή εκ μέρους της Διευθύνουσας Υπηρεσίας της σχετικής αίτησης του αναδόχου, εφόσον η αποδοχή αυτή λάβει χώρα εντός της οριζόμενης κατά περίπτωση προθεσμίας (δύο μηνών ή δεκαπέντε ημερών) από την επίδοση της εν λόγω αίτησης στην προαναφερθείσα Υπηρεσία (πρβλ. *ΣτΕ 1728/2013, 2211/2009*). Ειδικότερα δε, από την ανωτέρω διάταξη της παρ. 7 του άρθρου 48 του π.δ/τος 609/85 συνάγεται ότι η αίτηση του αναδόχου για διάλυση της σύμβασης «θεωρείται ότι έγινε δεκτή» και ότι, επομένως, επήλθε η αυτοδίκαιη διάλυση της σύμβασης με την πάροδο δύο (2) μηνών από την επίδοση της αίτησης του αναδόχου στη Διευθύνουσα Υπηρεσία, χωρίς αυτή να εκδώσει, μέσα στην ως άνω προθεσμία, απόφαση επ’ αυτής, εκτός από τις περιπτώσεις που «προβλέπεται διαφορετικά», όπως στην περίπτωση που η διάλυση ζητείται από τον ανάδοχο λόγω παρέλευσης της οριακής προθεσμίας, οπότε η αυτοδίκαιη διάλυση επέρχεται με την πάροδο δεκαπέντε (15) ημερών από την επίδοση της αίτησης στη Διευθύνουσα Υπηρεσία, χωρίς η Υπηρεσία αυτή όχι μόνο να εκδώσει την απόφασή της, αλλά και να την κοινοποιήσει στον ανάδοχο, μέσα στην προθεσμία αυτή.

Ενώ με την *ΣΤΕ 3917/2001 :*

Εάν εντός της δίμηνης προθεσμίας δεν εκδοθεί Απόφαση της ΔΥ ή εκδοθεί αλλά δεν γνωστοποιηθεί στον Ανάδοχο εντός του διμήνου αυτού, η αίτηση του αναδόχου περί διαλύσεως της συμβάσεως θεωρείται, από την εκπνοή της εν λόγω προθεσμίας, ως γενομένης αυτοδικαίως αποδεκτή. Συνεπώς, δεν είναι νόμιμη απόφαση της ΔΥ απορριπτική της αιτήσεως του αναδόχου περί διαλύσεως της συμβάσεως, εάν εκδοθεί μετά την πάροδο της ανωτέρω δίμηνης προθεσμίας.

**Σε κάθε περίπτωση όμως η συνέχιση της Εργολαβίας είναι ζήτημα κοινής αποδοχής.**